Helgeland politidistrikt

Helgeland politidistrikt var et politidistrikt i den norske Politi- og lensmannsetaten. Politidistriktet dekket kommunene Alstahaug, Brønnøy, Dønna, Grane, Hattfjelldal, Hemnes, Herøy, Leirfjord, Lurøy, Nesna, Rana, Sømna, Træna, Vefsn, Vega og Vevelstad. Distriktets hovedkontor lå i Mosjøen. Fra 1. januar 2016 ble Helgeland politidistrikt innlemmet i det nyopprettede Nordland politidistrikt.

Politidistriktet ble opprettet ved at Søndre Helgelands fogderi og Nordre Helgelands fogderi ble slått sammen i 1910. Ved lov av 21. juli 1894 om delvis omordning av det sivile embetsverk ble de gamle fogdembetene opphevet, og politiforretningene ble lagt til særskilte politimesterembeter. I Helgeland ble denne reformen ikke gjennomført før i 1910. Rana politidistrikt ble i 1984 skilt ut, og fra 2002 igjen forent med resten av politidistriktet.

 Administrativ inndeling 

 Alstahaug og Leirfjord lensmannskontor
 Brønnøy og Vevelstad lensmannskontor
 Grane og Hattfjelldal lensmannskontor
 Hemnes lensmannskontor
 Herøy og Dønna lensmannskontor
 Lurøy og Træna lensmannskontor
 Mo i Rana politistasjon
 Mosjøen politistasjon
 Nesna lensmannskontor
 Sømna lensmannskontor
 Vega lensmannskontor

 Politimestre 

 1910-1917 Jacob Benjamin Wegner
 1917-1924 Thorvald Hundsal
 1925-1938 Ole Tobias Olsen d.y.
 1939-1945 Arne Bråten Aslaksrud I tysk fangenskap 1943-1945.
 1943-1945 Herman Friele Midlertidig.
 1945 Albert Andreas Johansen Mørkved Midlertidig.
 1945-1947 Herman Friele
 1947-1965 Jon Olav Børge-Ask
 1965-1973 Øistein Arnholt Strøm-Olsen
 1973-1980 Thor Aasvold
 1980-1987 Aage Jard Kvaløy
 1988-2001 Knut Arne Jensen
 2002-2016 Håvard Fjærli «Offisielt fra statsråd», 1. februar 2002, regjeringen.no.«Offisielt fra statsråd», 21. desember 2007, regjeringen.no.

Referanser

 Litteratur 
 Østerud, Nils Erik: Helgeland politimesterembete 100 år 1910-2010, Mosjøen 2010

Eksterne lenker
 norge.no www.norge.no/
 Politiet www.politi.no

Kategori:Tidligere politidistrikter i Norge
Kategori:Helgeland
Kategori:Etableringer i 1910
Kategori:Opphør i 2015